Thursday, June 27th, 2019 12:36:24
Dis werklik ’n skande om te sien hoeveel foute is op vanjaar se Gr. 12 vraestelle. Net op een bladsy van die Afrikaans Tweede Taal Gewone Vlak vraestel is daar 5 spelfoute. Na die fiasko met die Fisiese Wetenskap is dit werklik nodig dat DNEA se kwaliteitbeheer ondersoek moet word. Dis die leerders wat daaronder ly.
Ek sien nou die dag een vrou wys haar pensioenkaart. Wil graag weet waar of hoe kry ek so iets in die hande? Laat weet tog, asseblief. Dankie.
Kan nie glo daar word gekla omdat die plante in Swakopmund Maandag op spitsverkeer nat gemaak word nie. Mens kla oor korrupsie, moord en verkragting. Miskien moet die uwe bietjie vroeër opstaan.
Blomplaas en ander hervestiging plase is maar net weer ’n bodemlose put vir die belasting betalers, spandeer miljoene om op te bou. As die geld nie voor die tyd gesteel word nie, dan word die implimente en toebehore gesteel vir eie gewin. Indien daar iets positief uit kom en die bewoners word gelos om voort te gaan, verval alles weer, soos alle regering instansies.
Air Namibia moet ophou lieg as hulle vlugte kanseleer oor dit te leeg is. Julle nuwe storie van Maandag oggend "hulle het in die vliegtuig ingebreek deur die nag" is lagwekkend. Ek vlieg nooit weer met Air Namibia.
Namibië se beeld word afgebreek by Hosea Kutako Doeane. Beampte sê dis haar kantoor en ons mag nie daar gesels of lag nie. Ek en besoekers van UK is vermaan om doodstil te wees voor sy ons sal help! Toe praat sy in haar taal met haar kollegas en hulle lag almal kliphard. Baie swak gedrag!
’n Spesiale woord van dank aan Lizbe en Thomas van Indulge Guesthouse. Dankie vir julle vriendelike diens, ons sal nooit vergeet hoe lekker ons by julle gebly het nie. Dankie Thomas vir u vriendelike diens, glimlag vir al daardie lekker koffietjies, sjoe!